વિજય માલ્યા અને અરૂણ જેટલી વચ્ચેની મુલાકાત અંગે બીજેપી અને કોંગ્રેસ ઍકબીજા પર હુમલાઅો કરી રહી છે. ઍક તરફ જ્યાં કોંગ્રેસ અને અન્ય વિરોધ પક્ષોઍ બીજેપી પર ઍટેક કરી રહ્યાં છે ઍ દરમિયાન બીજેપીઍ પર કોંગ્રેસ પર કાઉન્ટર ઍટેક કરી કોંગ્રેસને ભીંસમાં લેવાનો પ્રયત્ન કર્યો હતો. બીજેપી તરફથી કોંગ્રેસ પર હુમલો કરવાની જવાબદારી પ્રવક્તા સંબિત પાત્રાઍ સંભાળી હતી. સંબિત પાત્રાઍ પ્રેસ કોન્ફરન્સ કરીને કહયું હતું કે ‘ તત્કાલિન વડાપ્રધાન મનમોહન સિંહ પર દબાણ વધારીને વિજય માલ્યાને વધુમાં વધુ લોન આપવામાં આવી.’ પાત્રાઍ રાહુલ ગાંધી પર ગંભીર આરોપ લગાવતાં કહ્યું કે રાહુલ ઉલુલ-જુલુલ ટ્વિટ કરતાં હોય છે. પોતે ભ્રષ્ટાચારના મામલે જામીન પર બહાર છે તેથી ભ્રષ્ટાચાર મામલે સવાલ કરવાનો કોઇ અધિકાર નથી. સંબિત પાત્રાઍ કિંગફિશર અંગે કહયું હતું કે કિંગફિશરના માલિક વિજય માલ્યા હતા કે સોનિયા ગાંધી અને રાહુલ ગાંધી કારણ કે જે પ્રકારના તથ્યો સામે આવ્યા છે તેનાથી તો આવું જ સાબિત થાય છે. માલ્યા સાથે યુપીઍ સરકારના સંબંધો વિશે ખુલાસો કરતાં સંબિત પાત્રો કહયું હતું કે ‘ વડાપ્રધાન મનમોહન સિંહ સાથે ચા પર ચર્ચા કર્યા બાદ મનમોહન સિંહનો આભાર માનતો પત્ર માલ્યા લખે છે. માલ્યાઍ ૨૦૧૩માં પોતાના મિત્રને પત્ર લખ્યો હતો કે તે ૫૦૦ કરોડની લોન માટે તત્કાલિન નાણામંત્રી મળ્યો હતો અને પી. ચિંદબરમ સાથેની દોસ્તીના કારણે જ માલ્યાને બેંગ્લુરૂ ઍસબીઆઇમાંથી લોન મળી હતી. બીજેપી પ્રવક્તા સંબિત પાત્રાઍ યુપીઍ સરકાર પર આરોપ લગાવ્યો હતો કે માલ્યાને લોન આપવાં માટે વડાપ્રધાન મનમોહન સિંહે પ્રેસ કોન્ફરન્સ કરીને કિંગફિશર ઍરલાઇન્સને બચાવવાં માટે અપીલ કરી હતી.